Каханне Барбары Радзівіл, вернасць Сальвейг, летуценні Асоль — тэатральная гісторыя на гэты раз разгарнулася на фларыстычных падмостках. У Год культуры тэмай Першага чэмпіянату краіны па прафесійнай фларыстыцы, які завяршыўся ў Мінску, стаў тэатр. Арганізатарам мерапрыемства выступіла Асацыяцыя прафесіяналаў фларыстыкі і кветкавага бізнесу, выставачная кампанія “ЭкспаСістэмс” і Рэспубліканскі цэнтр экалогіі і краязнаўства.